In nomine sanctæ et individuæ Trinitatis. Ego Gosfredus dono Deo et sanctis apostolis Petro et Paulo, ad locum Cluniacum, unum mansum in villa vocabulo Brisei, pro redemptione animæ meæ. Annuit hoc et confirmat frater meus Joscerannus et filius meus Wicardus. Et ne hoc donum ulterius infringatur, scripto firmari rogamus, anno Domini M. LXXV, abbate venerabili Hugone.